הדיוויזיה ה-13 (האימפריה הגרמנית)

הדיוויזיה ה-13 (בגרמנית: 13. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-24 בספטמבר 1815 כחטיבה במינסטר, וב-5 בספטמבר 1818 הפכה לדיוויזיה ה-13. בשנת 1864 היא לחמה במלחמת שלזוויג השנייה, והשתתפה בקרב דיבל ובקרב אלס. בשנת 1866 לחמה הדיוויזיה במלחמת אוסטריה–פרוסיה, שם הייתה חלק מצבא המיין, ולחמה נגד בעלות בריתה של אוסטריה בדרום גרמניה, כולל קרב לאנגנזאלצה, קרב טאוברבישופסהיים והמצור על המצודה הבווארית בווירצבורג. במלחמת צרפת–פרוסיה לחמה הדיוויזיה בקרב שפיכרן, קרב קולומבי, קרב גרבלוט והמצור על מץ, כחלק מהקורפוס ה-7. עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-7 בפיקוד קרל פון איינם, אשר היה חלק מהארמייה השנייה בפיקוד קרל פון בילו. הדיוויזיה השתתפה במערכה על הגבולות לרבות קרב שרלרואה, ולאחר מכן השתתפה בקרב על המארן. בהמשך השתתפה הדיוויזיה במרוץ אל הים, בקרב אראס ובקרב איפר הראשון. בשנת 1915 היא לחמה בקרב נוב שאפל, קרב ארטואה השני וקרב ארטואה השלישי, ובשנת 1916 לחמה בקרב ורדן ובקרב על הסום. בשנת 1917 השתתפה הדיוויזיה בקרב השני על האן, ובשנת 1918 היא השתתפה במתקפת האביב ובמתקפת מאה הימים. לאחר המלחמה חזרו חיילי הדיוויזיה לגרמניה, וב-8 באוקטובר 1919 פורקה הדיוויזיה. הנס פון לוק אונד ויטן (24 בספטמבר 1815 - 12 בנובמבר 1834) פרידריך פון וראנגל (13 בנובמבר 1834 - 18 בנובמבר 1839) קרל פון מונברג (29 בנובמבר 1839 - 18 במרץ 1844) וילהלם פון טיצן אונד הניג (30 במרץ 1844 - 3 בנובמבר 1851) גאורג ברונזיג פון ברון (4 בנובמבר 1851 - 1 באפריל 1857) גוסטב אדולף פון שלמילר (2 באפריל 1857 - 28 במאי 1858) לואיס פון מוטיוס (29 במאי 1858 - 18 בנובמבר 1859) פרידריך פון מונטס (19 בנובמבר 1859 - 19 בינואר 1860) אדולף פון ווינצינגרוד (1 ביולי 1860 - 12 במאי 1865) אוגוסט קרל פון גייבן (13 במאי 1865 - 17 ביולי 1870) אדולף פון גלומר (18 ביולי 1870 - 1 ביולי 1871) לודוויג פון בוטמר (2 ביולי 1871 - 29 במרץ 1873) אלברט פון טרוסל (23 במאי 1873 - 12 בספטמבר 1875) אוסקר שטיין פון קמינסקי (24 בספטמבר 1875 - 21 בדצמבר 1877) קונו פון דר גולץ (22 בדצמבר 1877 - 21 במרץ 1880) ברנים פון צוינר (22 במרץ 1880 - 13 באפריל 1883) אוסקר פון נכטיגאל (17 באפריל 1883 - 7 באוקטובר 1887) הנס אלפרד פון קרצמן (15 בנובמבר 1887 - 14 במרץ 1890) ריכרד מוריץ פון וסטרנהאגן (15 במרץ 1890 - 26 בינואר 1893) אוגוסט פון בומסדורף (27 בינואר 1893 - 10 ביולי 1893) לודוויג פון המרשטיין-לוקסטן (11 ביולי 1893 - 24 באוגוסט 1896) הרמן פון לידמן (25 באוגוסט 1896 - 7 באוקטובר 1898) מקסימיליאן פון מיצשהפאל (8 באוקטובר 1898 - 21 במאי 1900) פרידריך פון דר בוק (22 במאי 1900 - 29 במאי 1901) ארמנד ליאון פון ארדן (30 במאי 1901 - 13 בנובמבר 1901) גאורג פון קאלקשטיין (14 בנובמבר 1901 - 22 במאי 1902) ארתור פון קלינקובסטרם (23 במאי 1902 - 21 בדצמבר 1904) ריכרד פון וינטרפלד (22 בדצמבר 1904 - 19 במרץ 1906) ארנסט פון נאצמר (20 במרץ 1906 - 3 בספטמבר 1906) יוהאן פון צווהל (4 בספטמבר 1906 - 26 ביולי 1908) פרידריך זיקסט פון ארמין (27 ביולי 1908 - 19 במרץ 1911) הרמן פון פרנסואה (20 במרץ 1911 - 30 בספטמבר 1913) קורט פון דם בורנה (1 באוקטובר 1913 - 10 בפברואר 1917) רודולף פון בורייס (10 בפברואר 1917 - 25 בספטמבר 1918) פטר פון קאמקה (26 בספטמבר 1918 - 19 בינואר 1919) ולטר פון ברגמן (19 בינואר 1919 - 8 באוקטובר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. מדיה וקבצים בנושא הדיוויזיה ה-13 בוויקישיתוף